क्या है पूरा मामला- केरल में अखिला अशोकन उर्फ हदिया (25) ने शफीन नाम के मुस्लिम लड़के से दिसंबर 2016 में शादी की थी। लड़की के पिता एम अशोकन का आरोप था कि यह लव जिहाद का मामला है। उनकी बेटी की जबर्दस्ती धर्म बदलवाकर शादी की गई है। लड़की के पिता की पिटीशन पर हाईकोर्ट ने 25 मई को यह शादी रद्द कर दी थी। हदिया को उसके माता-पिता के पास रखने का आदेश दिया था। इसके बाद शफीन ने सुप्रीम कोर्ट का दरवाजा खटखटाया। कोर्ट ने लड़की के पिता को उसे पेश करने का ऑर्डर दिया था। 27 नवंबर को सुप्रीम कोर्ट में हादिया के पति शफीन की तरफ से वकील कपिल सिब्बल ने दलील दी। उन्होंने कहा, “जब हदिया यहां हैं तो कोर्ट को उसकी बात सुननी चाहिए, ना कि एनआईए की। उन्हें अपनी जिंदगी का फैसला लेने का हक है।”